VYHODNOTENIE  PRIPOMIENKOVÉHO  KONANIA
k Návrhu na vysporiadanie pohľadávok Slovenskej republiky po splatnosti 
voči Indickej republike 

Materiál „India - návrh na výber firmy poverenej na vysporiadanie pohľadávky po splatnosti“ bol prerokovaný a schválený dňa 5. 5. 2003 na 71.zasadaní  „Poradného orgánu ministra financií Slovenskej republiky pre riešenie finančných otázok vyplývajúcich z medzivládnych úverových, clearingových, barterových a iných dohôd“, ktorého členmi sú štátny tajomník Ministerstva financií Slovenskej republiky, štátny tajomník Ministerstva hospodárstva Slovenskej republiky, štátny tajomník Ministerstva zahraničných vecí Slovenskej republiky, menovaný zástupca Národnej banky Slovenska, poradca podpredsedu vlády a ministra financií SR.
Predkladaný materiál „Návrh na vysporiadanie pohľadávok Slovenskej republiky po splatnosti voči Indickej republike“ je materiál nelegislatívnej a nekoncepčnej povahy, obsahujúci faktografické údaje, ktoré nie je možné meniť. V ďalšom texte je uvedené vyhodnotenie zjednodušeného pripomienkového konania podľa Metodického pokynu na prípravu a predkladanie materiálu na rokovanie vlády Slovenskej republiky.
Spôsob pripomienkového konania: zjednodušený vzhľadom na nutnosť a potrebu promptnejšieho zabezpečenia príjmov do štátnych finančných aktív Slovenskej republiky po schválení materiálu na zasadaní vlády SR a následnom podpise mandátnej zmluvy.
Zoznam oslovených subjektov: MF SR, MH SR, MZV SR, NBS, poradca podpredsedu vlády a ministra financií SR.
Počet oslovených subjektov: 5
Zaslané stanoviská do stanoveného termínu: 5  
Zaslané stanoviská po stanovenom termíne: -
Vôbec nezaslali: -  
Subjekty, ktoré nemali pripomienky: 5
Počet vznesených pripomienok: -
Počet akceptovaných pripomienok: -
Počet neakceptovaných, z toho zásadných, ktoré subjekty: -
Rozporové konanie: nebolo potrebné realizovať. 
Počet odstránených pripomienok: -
Počet neodstránených pripomienok: -

Materiál „Návrh na vysporiadanie pohľadávok Slovenskej republiky po splatnosti voči Indickej republike“ bol zaslaný listom Ministerstva financií SR „72.1. „India - Návrh na vysporiadanie pohľadávok Slovenskej republiky po splatnosti voči Indickej republike“ zo dňa 12.6.2003 formou pre rollam v rámci pripravovaného 72.zasadania „Poradného orgánu ...“ všetkým vyššie uvedeným subjektom. Materiál bol schválený všetkými členmi „Poradného orgánu ministra financií Slovenskej republiky pre riešenie finančných otázok vyplývajúcich z medzivládnych úverových, clearingových, barterových a iných dohôd“ bez pripomienok, Ministerstvo financií SR obdržalo súhlasné písomné stanoviská v stanovenom termíne v dňoch 18.a19.6.2003. Tým bol zrealizovaný zjednodušený postup pripomienkového konania Ministerstvom financií SR, Ministerstvom hospodárstva SR, Ministerstvom zahraničných vecí SR, Národnou bankou Slovenska, poradcom podpredsedu vlády a ministra financií SR a na rokovanie vlády Slovenskej republiky je tento materiál predkladaný bez rozporov.